ചുംബനം (ചിത്രം)

1907-1908 കാലഘട്ടത്തിൽ ഓസ്ട്രിയൻ സിമ്പോളിസ്റ്റ് ചിത്രകാരനായ ഗുസ്താവ് ക്ലിംറ്റ് വരച്ച ഒരു ചിത്രമാണ് 'ചുംബനം'(The Kiss). വിയന്നയിലെ ബെൽവഡേർ കൊട്ടാരത്തിലുള്ള മ്യൂസിയത്തിലാണ് ചിത്രം ഇപ്പോൾ സൂക്ഷിച്ചിരിക്കുന്നത്.https://www.belvedere.at/gustav-klimt ആധുനികചിത്രകലയുടെ തുടക്കകാലത്തുണ്ടായ 'മാസ്റ്റർ പീസായി' കരുതുന്ന ഈ ചിത്രം ക്ലിംതിന്റെ ഏറ്റവും പ്രചാരമുള്ള ചിത്രവുമാണ്.
ചിത്രം
ചതുരത്തിലുള്ള ക്യാൻവാസിൽ ഓയിൽ പെയിന്റിൽ വരച്ച് സ്വർണ്ണപാളികൾ പാകിയാണ് ചിത്രം പൂർത്തീകരിച്ചിരിക്കുന്നത്. തീവ്രവികാരത്തിൽ ചുംബിക്കുന്ന കമിതാക്കൾ കേന്ദ്രമാകുമ്പോൾ പശ്ചാത്തലം മിനുങ്ങുന്ന, അതിവ്യയമായ മാതൃകയിലാണ്. ആർട്ട് ആന്റ് ക്രാഫ്റ്റ്‌ മുന്നേറ്റത്തിന്റെയും ആർ നുവോയുടേയും പ്രവണതയാണിത്. ആധുനികകാലത്തിലെ എഡ്ഗർ ദേഗസ് പോലുള്ളവരുടെ ചിത്രങ്ങളിലെ ദ്വി-ത്രി മാനങ്ങൾ തമ്മിലുള്ള സംഘട്ടനവും ഇതിൽ കാണാം. 
അവലംബം

വർഗ്ഗം:ചിത്രങ്ങൾ